ORIGINALNA NETFLIXOVA SERIJA
EPIZODA 5
Chul-sane, što mu je?
Hej, što se događa?
Bilo je dobro. Zašto pleteš?
Muči li te nešto?
Hej!
-Chul-sane. -Da.
-Ništa. -Ajme.
Što je? Reci nam.
Nije važno.
Ajme, ponovo to radiš.
Samo nam reci.
Pitao sam Dal-mi.
-Zašto joj se sviđam. -Što je rekla?
Kladim se da ima niske kriterije.
Oprosti.
Kao prvo, ti si
moja prva ljubav.
„Prva ljubav“?
To bi, zapravo, bio Han Ji-pyeong.
Pa sam ju opet pitao zašto joj se sviđam.
Tvoja su mi pisma
dugo bila utjeha.
I to je bio Han Ji-pyeong, ne ti.
Je li rekla išta o tebi?
Moje ruke.
Imaš lijepe, velike ruke.
Samo moje ruke, ništa više.
-Do-sane. -Da?
Kad su ljudi prešli sa sva četiri
na dva uda, mozgovi su im počeli rasti.
Zašto? Preostala dva uda nisu imala što raditi, pa su postala ruke.
Korištenje ruku dovelo je do razvoja ljudskog mozga
i izrade oruđa, time uspostavljajući kulture i povijesti.
Koja ti je poanta?
Ajme, kolega inženjer bi ga trebao moći shvatiti.
Pokušava reći da nisu „samo“ tvoje ruke.
Ruke su sve. Na to misliš?
Tako je.
RUKE NAS ČINE NAJINTELIGENTNIJIM BIĆIMA
Da! Primio me je za ruku.
O čemu pričaš? Pa što?
Kad je In-jae rekla Do-sanu…
Koga biraš, mene ili Seo Dal-mi?
Znaš li što je on rekao?
Hoćeš li biti direktorica Samsan Techa?
Zatim je pružio ruku meni, a ne In-jae.
Bako.
Ta ruka…
Njegova ruka
je bila najviše kul stvar na svijetu.
Čudna si. Koliko kul može izgledati ruka?
Izgledala je jako kul.
Ja sam nitko.
Zašto bi primio moju ruku, a ne In-jaeinu?
Bar joj se sviđaju moje ruke.
Ja sam nitko.
Zar ne?
Bako.
Postajem sve ambicioznija.
Započela sam s ovim jer sam htjela pobijediti In-jae, zbog tate.
A sad postajem jako ambiciozna.
Znam da je ona predobra za mene,
ali stalno želim više.
Postajem sve očajniji.
HAKATON
SVOJEVRSNA UTRKA NA KOJOJ SUDIONICI U TIMOVIMA
STVARAJU SOFTVERSKE POSLOVNE MODELE
EPIZODA 5
SAND BOXOV 12. HAKATON
Iduća će dva dana biti pakao.
Ali ne meni. Mene se to uopće ne tiče.
Ajme.
Nakon što sam prošle godine tri dana bio u ulozi mentora,
ostao sam u krevetu četiri dana.
Bilo je iscrpljujuće, stresno i nimalo vrijedno truda.
Grozno je, zar nije?
G. Hane?
O, kamo je otišao?
RIZIČNI KAPITAL SH, SOBA 801
Izvolite.
Pronađite stol 36.
Kad god vam se pridruži novi član tima,
pošaljite mi njihov QR kod.
Može, razumijem.
Poslužite se grickalicama.
Smijete jesti do mile volje…
Hej, evo.
Stavi i u džep.
Imaju nevjerojatne grickalice.
Hej, ovo ja zovem motivacijom. Bilo bi sjajno jesti ovo svaki dan.
Sad Sand Box shvaćam mrtvo ozbiljno.
Želim zauvijek živjeti ovdje!
Hej, ubaci ovdje.
Do-sane.
Hej.
Sagni se.
Nemoj dijeliti ove gumene bombone, dobro?
Nestat će začas.
Dobro.
Gđice Seo, treba nam još jedan član tima.
-Da, treba. -Što tražimo?
Vjerujem da je dobra osobnost naših osnivačkih članova
bitnija od blještavog iskustva.
Želim nekoga motiviranog.
Nekoga rođenog za rješavanje problema, fokusiranog i ustrajnog.
Nekoga otpornog, nekoga tko se lako vrati na noge. Znate na što mislim.
Do-sane. Kamo je otišao Do-san?
-Koliko si joj rekao? -Molim?
Reci mi. Što je sve Dal-mi saznala?
Koji vas dio brine?
To što nisam faca?
Ili to što su pisma njezine prve ljubavi bila lažna?
Zna za pisma?
Ne, ne još.
Je li bila jako razočarana time što nisi faca?
Ne, zapravo ju je razveselilo.
Razveselilo? Nije bila ljuta?
Ne.
A ja? Ne misli da sam čudan?
Sudjelovao sam u obmani, čak sam ju i predvodio.
-Sigurno umire od želje da sazna zašto. -Gospodine Hane.
Nije rekla ni riječi o vama.
-Stvarno? -Da.
Ne trebate mi posuđivati svoj auto ni svoj sat.
-Nemojte se brinuti… -Kako da se ne brinem?
Ti i Dal-mi ste sad u istom timu. Pridrži ovo na sekundu.
Povrh toga, čak joj je i sestra sad u Sand Boxu.
Bit će shrvana ako joj sestra upadne, a ona ne.
-Što to radite? -To se i ja pitam.
Što to sad radim?
Ne mogu vjerovati da nosim ovo umjesto da pribavljam kapital.
I mentor hakatona?
Hoće li biti mnogo reportera?
Ne želim da me uslikaju.
Napravili ste dovoljno. Pobrinut ću se ja za to.
Plašiš me. To je nešto najstrašnije što sam ikad čuo.
Što si radio sve ovo vrijeme?
Da sam Yong-san ili Chul-san,
tražio bih da mi platiš za zadnje dvije godine mog života.
Što je? Uvrijeđen si? To te razljutilo?
Da, pomalo.
Što je to?
Ne, to je…
Nemaš se pravo ljutiti jer su to činjenice.
Dat ću ti da se ljutiš ako upadneš u Sand Box.
Pada mi šećer.
Ovo je moje.
Čekajte, dajte da vidim.
Što mu je?
Hej, Do-sane!
Posvuda sam te tražila.
Zdravo, g. Hane.
Zapravo sam vas nešto željela pitati.
Pa, ja sam…
Sada…
Što ima, Dong-cheone?
-Što se događa? -Molim?
Trebaš me? Ispričaj me na sekundu.
-Hej. -Nešto se događa?
Što je? Što je bilo?
-Što? Vi ste mentor? -Ajme, hej.
Tako dakle. Trebamo požuriti.
Hajde. Hajdemo. Reci mi što se dogodilo.
Aha. Trebao si mi reći ranije.
Što si ga htjela pitati?
Ma nešto.
Hajdemo.
Razumijem.
Žao mi je. Trebao si nazvati.
Zašto mi kažeš sad…
Ajme, ovo je ludnica.
Što se događa?
Je li nešto ozbiljno? Jesam li opet pogriješio?
Neće moći ovako.
Pridrži ovo na sekundu.
Hej, skini svoj sako.
-Dong-cheone. -Da?
Trebao bi biti mentor.
Molim? Zašto bih… Ne, stanite!
-Zašto bih ja trebao biti mentor? -Računam na tebe.
Što? Kako to mislite? Gospodine.
Hej.
Vidi tko je ovdje.
Kim Yong-san, Lee Chul-san.
-Hyeon, Jeong! -Hyeon, Jeong!
Vau, koliko je prošlo?
Nisam očekivao ovdje naletjeti na tebe.
Ni ja na vas. Drago mi je.
Ajme, Hyeone. Izgledaš još modno osvještenije.
Dođi, bratko.
Jeong, i ti si ovdje.
Imate li već tim?
Da. Nasreću, upali smo u najbolji tim.
-Najbolji tim? -Najbolji tim?
TVRTKA INJAE
Ono dvoje u šarenoj odjeći, i oni su programeri?
O, oni. Da, blizanci su.
Vrhunski su programeri u području AI-ja.
-Vrhunski? -Da.
Zašto su ovdje? Ne zanima ih osnovati tvrtku.
Zovu ih lovcima.
Lovcima? Kao „lovci-sakupljači“?
Da. Sudjeluju na svakakvim natjecanjima
i hakatonima već neke dvije godine.
Samo love novčanu nagradu. Ne osnivaju razvojnu tvrtku.
Žele samo novce, ne ovce.
Ti kreteni obeshrabruju one
koji očajnički trebaju novac kako bi osnovali razvojnu tvrtku.
Vjerojatno su osvojili stotine milijuna.
Čini se da su poprilično vješti. I za programere su baš dobro obučeni.
Stani malo. „Za programere su baš dobro obučeni“?
Gđice Seo, ne sviđa mi se to što pričate. Gđice Seo?
Što je onda s nama? Na što aludirate?
Ajme.
Dobro, priznajem da su u tome bolji.
Ali nije im stalo do osnivanja razvojne tvrtke.
I jedini smo CODA pobjednici ovdje.
Da! Poznati su samo lokalno, a mi smo globalni.
Globalni su od fakulteta. Išli su na MIT.
Na čijoj si ti strani? Prestani mutiti kašu.
MIT?
To je impresivno.
Neka te ne plaše. Koncept im je skroz drugačiji.
Da. Akademska postignuća nisu tako bitna. Mi ćemo pokazati zavidan integritet.
Zar ne, gđice Seo? Ha?
-Treba nam još jedna osoba. -Još netko?
-Popričajmo vani. -Može.
Oprostite, prolazim.
Trebamo nekoga s ovakvim iskustvom.
Nekoga s impresivnim iskustvom.
SAMSAN TECH
Ajme meni.
Baš kul.
Sva se naša prijašnja iskustva prikažu čim skeniraš QR kod.
Dobro.
SEO DAL-MI RAZINA OBRAZOVANJA: SREDNJA ŠKOLA
-Do-sane, Yong-sane. -Što je?
Jeste li znali da Seo Dal-mi nije išla na fakultet?
Nije?
Hajdemo pitati Won In-jae da nas primi natrag.
Formiranje timova još nije gotovo.
Ne. Ostajemo sa Seo Dal-mi.
Je li pametno dati osobi sa srednjom školom da postane direktorica?
Zbog nje će ljudi misliti da smo lakrdija.
Siguran si da ti ne misliš tako?
Ja?
Ne gubim vrijeme na ljude koji misle da druge mogu gledati svisoka.
Ali drugi gube.
Ja ju ne gledam svisoka. Daj. Znaš kakav sam.
Onda dobro.
Ne brini se što će drugi reći. Samo trebamo imati samopouzdanja.
Preplašio sam se na čas.
Postao je karizmatičan.
Predivna si.
Nadam se da ćeš se pridružiti našem timu. Obasjat ćeš čitav ured.
Tebi je valjda izgled bitniji od iskustva.
No, znaš što?
I meni je izgled bitniji.
Sa-ha, tražimo baš nekoga poput tebe.
Želimo nekoga dovoljno svestranog da se uhvati u koštac
s računovodstvom, pravom i dizajnom.
Znači, želite da radim posao triju osoba?
Ne, čak ni da preklinjete.
Tko si ti?
Seo Dal-mi, direktorica Samsan Techa.
Ovdje sam zbog tvog iskustva, a ne tvog izgleda.
Neću biti jedna od onih vođa koji nikad ne rade.
I neću očekivati da radiš na sto strana.
Samo nam se pobrini za dizajn.
-Ti to mene pratiš? -Da.
Ne budi takva luzerica.
Ljudi će te osuđivati. Direktorica ne bi trebala padati ničice tako lako.
Ne, baš ljude briga što sam pala ničice.
Dapače, zbog ovoga će se diviti tebi.
Nije li to ionako bolje za tebe?
Odluči dok još ima vremena.
Ako odlučiš u zadnji tren, ispast ćeš očajna.
Zašto ja?
Reci mi svoj razlog. Donijet ću odluku nakon što ga čujem.
To je…
…zeleno svjetlo.
Zdravo.
Koji…
Da, sjedni ovdje.
Dopusti meni…
Dobro. Upoznaj programere Samsan Techa, Nam Do-sana,
Lee Chul-sana i Kim Yong-sana.
Ovo je dizajnerica Jung Sa-ha.
A tako, dizajnerica si. Već smo se upoznali, zar nismo?
Tako je, jesmo.
-Stvarno? Gdje ste se upoznali? -O, kupovali smo knjigu.
Ona knjiga… Kako se zvala?
Upasti u Sand Box, pitanja i odgovori.
Da, ostala je samo jedna…
Ljubazno nam ju je prepustila za 10 000 vona, kupili smo zadnju.
Molim? 10 000 vona?
Razumna transakcija koja je zadovoljila potrebe obaju strana.
Kažu
da i okrznuti nekoga u prolazu znači da vam je susret bio suđen.
Kakva slučajnost! Tko bi rekao da ćemo svi biti osnivači?
Prestani.
Za početak postavimo neke granice.
Jadni izrazi poput „suđen“ i „slučajnost“ su odsad zabranjeni.
Nije da sam se željela pridružiti ovome timu.
Odabrala sam vas jer mi je ponestajalo vremena.
Samsan Tech…
Kakvo užasno ime.
Ovo nije moje konačno odredište.
Samo se nakratko zaustavljam, to je sve.
Ne zaboravi to.
Neću.
Dobro. Da onda započnemo?
Dobro, slušajte svi.
Sad kad ste formirali svoje timove,
započet ćemo s hakatonom. Imat ćete 48 sati.
S članovima svoga tima
osmislite nov poslovni model.
Poslužite se
Sand Boxovim setom podataka, GPU-evima i API-jima.
Slobodno koristite koliko god resursa vam treba.
GPU: JEDINICA ZA GRAFIČKU OBRADU API: PROGRAMSKO SUČELJE
To je izvanredno. Smijemo koristiti sve?
„Otvaramo svoje naftno polje. Uzmite sve što vam treba.“
„Uzmite i napravite asfalt, najlon ili što god drugo želite.“
Ajme, kako velikodušno. Baš je lijepo igrati na velikom igralištu.
Recite nam kako ćete birati pobjednike.
U obzir ćemo uzimati dvije stvari.
Prvo, sposobnost izrade izvedivog, primjenjivog poslovnog plana
u ograničenom vremenu, korištenjem raspoloživih resursa.
Drugo, sposobnost da nam predstavite svoju ideju
u samo tri minute.
-Tri minute? -Tri minute…
Dobro.
Smijete koristiti sve Sand Boxove podatke kako god zatrebate.
Nadam se da ćete svi uspjeti smisliti revolucionarne ideje.
Sretno vam svima.
Pa, što mislite?
Vjerojatno nekakva usluga.
Ne, razmišljali smo o objavi usluge temeljene na strojnom učenju.
Vi ste tehnički tim?
Da, očito. Zar nije jasno iz imena? Samsan Tech.
O, moj Bože. Ovo je kao da igram loto.
Zar ne? Zar nisi sretna što si odabrala nas?
Ne. Želim reći da ovo nije za mene jer nikad ne osvajam na lotu.
Ah.
Gđice Seo, ne želim vas omalovažiti ili tako nešto.
-No, znate li vi što je strojno učenje? -Hej.
Da, znam. Do-san mi je objasnio nekidan.
Ta je tehnologija baš romantična.
„Romantična“?
Kako si joj to objasnio
da je dobila dojam da je strojno učenje romantično?
-Znatiželjna sam. -Oko čega?
Tebe. Želim znati sve o tebi.
O tvojoj obitelji, prijateljima
i interesima.
Sviđa mi se…
dizajn ANN-ova, umjetnih neuronskih mreža.
ANN: ALGORITAMSKI PRISTUP RADU MOZGA
-Jesi li čula za to? -Da, jesam.
Ali zapravo ne znam što je to.
A…
Znaš za strojno učenje?
Pa, i to. Čula sam taj izraz,
ali ne znam što je.
Ako je tako… Evo.
Ovo je računalo. Nazovimo ga Tarzan.
Odrastao je na napuštenom otoku, pa nikad nije vidio ženu.
No jednoga dana
na otok dođe Jane.
On joj da kamen, njoj se to ne svidi.
Ali kad joj da cvijet, to ju razveseli.
Aha.
Nikad nije bio na spoju, pa ne zna što žene vole.
Tako je. Pa Tarzan nastavi pokušavati.
Ulovi joj zmiju, no to joj se ne svidi.
Jednog joj dana da slatkog zeca i to ju razveseli.
Ne čini se sretna kad on viče, no sviđa joj se kad se smiješi.
Oblikovanjem takvih iskustava
on uči kako osvojiti Jane.
Aha. Zato je izraz takav, strojno učenje.
-Učiš stroj da uči. -Tako je.
Daš računalu podatke o različitim iskustvima.
Upijat će podatke kroz ANN-ove i predviđati rezultate.
Time se ja bavim.
Dosadno, zar ne?
Ne, bilo je jako zanimljivo.
I kul.
-Tarzan? -Jane?
Meta… Zar ne znaš što je metafora? Figura riječi.
Ne znam. Uvijek bih padao ispite iz korejskog.
Sad mi je baš neugodno. Ajme!
Koliko će ovo čavrljanje trajati?
Već smo izgubili 20 minuta.
Dobro.
Kakav set podataka može naučiti naš Tarzan?
Ovdje ima svakakvih podataka.
Prometne nesreće, razine štetnih čestica…
-Čak i krasopis. -Krasopis?
-Set podataka o rukopisu. -Banka Jeonghan?
Zašto bi banka čuvala podatke o rukopisu?
Naravno da čuvaju. Svi depoziti, podizanja, krediti
i obrasci punomoći se popunjavaju rukom.
A i za krivotvorene rukopise.
Sa-ha, odjednom se činiš skroz nepristupačnom.
Molim?
Previše si savršena.
SAMSAN TECH
O, stanite. Imam ideju.
-Kakvu? -Naučimo li Tarzana
da razlikuje krivotvoren rukopis od autentičnog,
možda će moći prepoznati pokušaj prevare.
Ne mogu jamčiti, ali mislim da je izvedivo.
No može li to biti održiv poslovni model?
Naravno da može.
Hej, Dong-cheone.
Park Dong-cheone.
Ajme, tko me zaziva tako očajnički?
Park Dong-cheone! Hej!
Da, g. Hane. Eto vas.
-Pravio si se da me ne čuješ. -Ne, nikako.
Što se Samsan Techa tiče… Jesu li odlučili što će?
Da, mislim da jesu.
-Već? -Da.
Trebao si im pomoći.
Nije bilo potrebe. Ideja im je dosta dobra.
Mogu misliti. Koja im je ideja?
Prepoznavanje krivotvorenog rukopisa strojnim učenjem.
Hej, to nije održiv…
-Zapravo, ideja nije loša. -Zar ne?
Tko ju je smislio?
Seo Dal-mi, izvršna direktorica.
Seo Dal-mi?
-Rukopis… -Da, podaci o rukopisu.
-Sigurno se mogu pretvoriti u… -Ali…
Puno je zanimljivih setova podataka.
A distribucija? Ona nam je specijalnost.
A set podataka o rukopisu Banke Jeonghan?
Rukopis?
Ali kakav poslovni model?
Na izvršnoj direktorici je da odluči.
Set podataka o rukopisu? Neočekivano.
Samsan Tech planira razviti uslugu koristeći taj set podataka.
Pa?
Vidjela sam da su te Nam Do-san i Samsan Tech doslovce odbili ranije.
-Hej, pazi što pričaš. -Pomoći ćemo vam.
Suočimo se s njima.
Zašto bismo?
Jer je zabavno. Poraziti kretena koji te odbio.
SAMSAN TECH
Da počnemo?
-Dobro! -Dobro.
SAMSAN TECH, TVRTKA INJAE
Budimo kreativni.
A da dizajniramo novi font? Ono što košta…
Osam posto, zar ne?
Tako je, sud.
-To! -Krasno!
-Uspjeli smo. -Ajme meni.
Uopće ne prikuplja podatke.
Da doradimo hiperparametar?
Dobro, ajmo ispočetka.
Zašto je točnost na testnim podacima tako niska?
U čemu je problem?
Da promijenimo aktivacijsku funkciju?
Dobro.
-Momci, mislim… -Sad smo u gužvi.
Reći ćete nam kasnije.
Dal-mi, što je?
Jane je možda draže cvijeće,
ali meni je draže kamenje.
O čemu ona priča?
Cvijeće je beskorisno na napuštenom otoku.
Kamenjem možeš srušiti voće s drveća i rastjerati vukove.
Tako je.
Zato je meni draže kamenje od cvijeća.
Hej, Do-sane. Svakako joj pokloni velik kamen, a ne cvijeće.
Svačiji se ukusi razlikuju.
Promijenimo strukturu mreže.
-Sad? -Jesi li poludio?
Koristili smo ovu strukturu kad smo radili s video-podacima.
Podaci o rukopisu imaju skroz drugačiji uzorak,
pa ista mreža neće upaliti.
Promijenimo ju potpuno, osmislimo užu mrežu.
Da, baš to sam ja htjela reći.
Hej, to je puno posla.
I kad završimo, više nema povratka.
Ipak bismo trebali pokušati s nečim novim umjesto da zapnemo s pogrešnim.
Ako ne uspije, morat ćemo se pokupiti.
Da.
Pokušajmo.
Po okusu bih rekao da kimchi nije tako zreo kao prošli put.
Rekla sam da ga možeš pustiti da sazre.
Odmah si ga stavila u hladnjak.
-Zašto kriviš mene? -Izvadit ću ga.
Ajme, kuda to ide ovaj svijet?
Što potpuno odrasla osoba radi s tom igračkom?
Ajme.
Što? Zašto…
Što ćemo? Sigurno te čuo.
Nisam ništa rekao.
Znate li možda gdje živi g. Nam Do-san?
-Tko ste vi? -Ja sam Alex.
Došao sam skroz iz San Francisca da upoznam g. Nama.
Izvanredno izgovara.
San Francisco? Zar nije ondje Silicijska dolina?
Ja sam
Do-sanov tata… To jest, njegov sam otac.
-A ovo je… -Ja sam mu majka.
Što? Zdravo, lijepo vas je upoznati.
Morao sam poslovno doći u Koreju, pa sam došao ovdje da upoznam g. Nama.
Jako mi je žao, ali Do-san trenutno nije kod kuće.
Ouch. Gdje je?
Da ti donesem neku hranu?
SAND BOXOV 12. HAKATON PRIJENOS UŽIVO, SAND BOXOV AUDITORIJ
Upravo jedem. Ne brini.
Majko.
Što ti radiš ovdje? Zar nisi išla za SAD?
Dala sam otkaz.
-Zašto? -Netko mi je jednom rekao.
Da sam tvrtku osnovala samo zahvaljujući tati.
Ne bi bilo priznato čak ni da uspijem, pa sam otišla.
Želim nov početak.
Aha.
Sad ti vjerojatno ne trebaju tri godine.
Ha?
Bit ću iskrena. Trenutno nisam jednako uspješna kao In-jae.
To priznajem. No In-jae je tri godine starija od mene.
Pa mi daj tri godine.
Dotad ću je nadmašiti.
Kladimo se u 10 000 vona. Što misliš?
Pa budi bolja.
Moraš upasti u Sand Box kako bismo se mogle natjecati.
Programeri iz tvog tima se čine skroz pogubljeni.
Uvijek biraš pogrešno.
Izbor Nam Do-sana a i ostajanje s tatom.
Da bar možeš zašutjeti.
Vidjet ćemo. Vrijeme će pokazati koja je krivo izabrala.
U pravu si. Vrijeme će pokazati.
E da, i mi koristimo set podataka o rukopisu Banke Jeonghan.
Bilo bi pošteno da znaš.
Imamo rezultat.
-Imate rezultat? -Baš sam ti mislio poslati poruku.
Kakav je rezultat? Reci mi. Kakva je točnost?
Veća je od 99,8 posto.
Kakvo olakšanje.
Dal-mi, plačeš li ti to?
Hvala ti.
Puno ti hvala.
Tražite nešto?
Pokušavam pronaći
ovu djevojčicu među sudionicima.
Ta djevojčica je ovdje?
Sudjeluje u ovom hakatonu.
Sudjeluje?
-Stvarno? -Da.
Vi ste ju pozvali?
Ajme, ne. Slučajno sam saznala za to.
Vjerojatno nema pojma
da je inspirirala Sand Box.
Tko je ona?
Reći ću vam ako upadne u Sand Box.
Hakatonska predstavljanja uskoro počinju.
-Već? Hajdemo. -Pozivamo sve sudionike.
-Da, hajdemo. -I članove žirija.
Molimo vas, dođite u glavni auditorij.
Gđice Yoon, samo vi dajte. Vidimo se ondje.
Dobro.
Koliko je prošlo?
Ima preko deset godina, zar ne?
Tako je.
I In-jae je ovdje.
Da.
I Dal-mi je ovdje.
Tako je.
Kakav hir sudbine.
Zasigurno me jako prezirete.
Naravno.
Ni ne želim te vidjeti.
Kakva bi to majka bila naklonjena snahi
koja je napustila njezinog sina?
Žao mi je.
Kakva je bila Dal-mi
dok je odrastala?
Sigurno joj je bilo teško.
Je, itekako.
Upala je na dobar fakultet, pa sam prodala dućan brze hrane
kako bih joj platila školarinu.
Čim sam to učinila,
napustila je školu i počela raditi svakakve honorarne poslove
da mi kupi kamion za prodaju pohanih ražnjića.
Jednom
je slomila nogu
radeći u dućanu prehrambenih proizvoda.
To me jako uznemirilo
pa…
sam joj rekla sljedeće.
Znaš,
trebala si otići sa svojom mamom.
Tad ne bi prolazila kroz ovo.
Stalno bi bilo sunčano, uvijek bi bile duge.
Bako, tata mi je rekao
da bi, da je svaki dan sunčan, pustinje prekrivale čitav svijet.
Trebamo kišu i snijeg
kako bi rasle biljke i fino voće, poput ove mandarine.
Sad je divna mlada dama.
Izuzetno sam ponosna što mi je unuka.
Ne brini se za nju.
Ovo nisam napravila za tebe,
ali smiješ uzeti.
Nekoć…
si voljela moju začinjenu salatu od korijena balončića.
Hvala vam, majko.
Ajme.
Dobrico, i ti si ovdje?
-Sjednimo ondje. -Ajme.
Ajme meni.
Trebali biste kupiti nove tenisice. Što je ovo?
-Što? Izgledaju kao nove. -Ajme.
Jeste li slijepi? Ovo nazivate novim?
Zašto mi se niste javili?
Mogao sam vam pomoći s Dal-mijinom školarinom.
Ne, zapravo…
Niste mi trebali dati onih 70 milijuna vona.
Ajme, eto njega opet.
Zašto bih zadržala tvoj novac?
Prestani govoriti gluposti. Odlazim.
Kajete li se zbog ičega?
-„Kajem“? -Mislim…
Dal-mi je mogla ići na fakultet, a ne ja.
Mogli ste i zadržati dućan.
„Nisam mu trebala pomoći.“
Sigurno ste se pokajali.
Nikad se nisam pokajala.
Ali voljela bih da je bilo drugačije.
Uvijek sam žalila što te nisam upoznala ranije.
Tad
bismo mogli kartati u vrijeme praznika
i mogla bih ti praviti gimbap za školske izlete.
Da te itko zlostavljao,
otišla bih do njihovih roditelja,
vičući im rekla da bolje odgajaju djecu i borila se za tebe.
Znam da ne mogu zamijeniti roditelje,
ali mogla sam bar biti radoznala starica iz susjedstva.
To me pomalo rastužuje.
Dovraga. Zašto bi vas to rastuživalo?
-Probajte ove gumene. Fini su. -Dong-cheone.
Da?
-Skini tu majicu. -Ne nosim ništa ispod nje.
-Samo ju skini. -Ne, ovo je jako neprikladno.
Ne, ajme. Ajme meni.
Ajme meni.
-Što on to radi? -Ajme.
I stani nasred pozornice.
Onda će se grane raširiti, a ona će biti u sredini…
Lijepo. To je sjajna ideja.
Hoće li onda i ova slika…
biti prikazana?
-Tako je. S oznakama. -Ha?
-One će biti točno ovdje. -Ispod.
-Da. -Možemo li ih spustiti?
-Ovako? -Da.
Onda ćemo ovu sliku prikazati na kraju.
-Da, to će biti dobro. -Sviđa mi se. Može tako.
Što je?
Hodali smo uokolo i vidjeli
da i ne prezentira baš puno direktora.
Pa?
Ti bi trebao predstavljati našu ideju, a ne Dal-mi.
Zašto?
Vidio si. Ona ne zna ni što je parametar.
O ovome ovisi naša budućnost, pa ne možemo računati na nju.
Nije ni išla na fakultet. Kako bi mogla objasniti AI?
Hej, to su govorili i za nas. Zar ste zaboravili?
Naravno da ne. Sjećam se kao da je bilo jučer.
I sad govorite ovo?
Nekoga gledate svisoka, a znate kakav je to osjećaj?
Govorimo jer znamo! Luzeri smo! Pa ako nam je i direktorica luzerica,
svi će ti umišljeni seronje misliti da smo lakrdija.
Prestani.
Hej,
gotovi smo ako ne upadnemo.
Vratit ćeš se u onu sobu punu plijesni? Ja odbijam!
Dobro, onda ću ja prezentirati.
Budeš li, crno vam se piše.
-Što onda? Je li Seo Dal-mi naš spas? -Pa, ni to ne mogu jamčiti.
Zašto onda…
Međutim, mogu jamčiti da biste vi uprskali.
Jeste li vi, samoprozvani eksperti u AI-ju, uspješno predstavili svoju ideju
i osigurali ulaganje ijednom u zadnje dvije godine?
Sigurni ste da biste danas magično uspjeli?
Ako ste tako očajni, trebali biste
bar pokušati s drugačijim odgovorom. To bi bilo zdravorazumski.
Ali što ako je i ona pogrešan odgovor? Onda propadamo.
Onda ću ja uložiti.
Molim?
To vam daje plan B, čak i ako ovaj propadne.
Sretni?
To je bolje, valjda.
Ali zašto biste to učinili?
Vrijeme je. Vratimo se unutra.
Hajde, momci.
Zdravo, ja sam Yoon Seon-hak.
Sand Boxov intenzivni 50-satni hakaton
je konačno završen.
U redu. Sad je vrijeme da vi
predstavite svoje kreativne poslovne ideje potencijalnim ulagačima.
Upoznajmo prvi tim.
Zdravo. Osmislili smo uslugu koja analizira interese djece
i pronalazi najbolju školu za njih.
Mi smo Snalažljiva mama.
ŽIRI
SNALAŽLJIVA MAMA
Moje Anđeoske oči povezuju slabovidne
s volonterima i daju im podršku u stvarnom vremenu.
Naša dizajnerica, čiji je brat
slabovidan, je došla na tu ideju.
Nikad ne znate koliko novca pokloniti na proslavama, zar ne?
Naša usluga, Koliko,
analizira korištenje mobitela
i predlaže vam idealan iznos, na temelju vašeg odnosa s tom osobom.
Novi će sustav numeriranja
registracijskih tablica uskoro zaživjeti.
Kako bismo bili spremni, razvili smo sustav raspoznavanja…
Kako bismo se pobrinuli…
-Koji… -Što se događa?
-O, ne! -Šteta.
-Vi ste… -Nema im pomoći.
-O, ne. -Žao mi ih je.
-Radili su naporno, no to nije dovoljno. -Šteta.
Nije dovoljno raditi naporno. Moraš raditi dobro.
Hvala vam.
Ovo ću malo revidirati. Može?
-Da. -Da vidimo.
Neka uvod bude kratak, ali utjecajan.
Kad nešto poželiš naglasiti, reci to sporo.
Ovo skrati.
Sljedeći je tim broj 17, Samsan Tech.
-Trebat će vremena… -Direktorica Seo Dal-mi.
Jako je nervozna.
Ne mogu gledati. Pokrivam oči.
ŽIRI
Lijepo vas je upoznati.
Ja sam Seo Dal-mi, direktorica Samsan Techa,
tvrtke koja teži uvođenju inovacija korištenjem AI-ja.
Dopustite da vas za početak nešto pitam.
Bi li jednojajčani blizanci imali potpuno isti rukopis?
Pa, mislim da je vjerojatno različit.
Jesam li u krivu? Imaju li isti rukopis?
Točan je odgovor…
Ne, različit je.
Istraživački institut iz SAD-a je otkrio
da čak ni jednojajčani blizanci ne mogu imati isti rukopis.
Rukopis se često naziva moždanim otiskom prsta
jer je svačiji rukopis različit.
Stoga ga mnoge organizacije, poput banaka, Tužiteljstva,
Centra za forenzična ispitivanja
i Porezne uprave koriste u svrhu utvrđivanja identiteta.
Hej, zapravo joj ide bolje nego što sam očekivao.
Znam! Bolja je od svih koji su dosad prezentirali.
Međutim, potpisi i slično mogu prilično lako biti krivotvoreni.
Udio takvih krivotvorina je osam posto,
no zasigurno nema dovoljno stručnjaka za otkrivanje krivotvorina.
Samo je 20 stručnjaka registrirano pri sudu.
Aha!
Tako se pobjeđuje.
Što ako bismo koristili AI da nadoknadimo taj nedostatak?
Ako nauči bezbroj oblika stvarnog rukopisa,
a i krivotvorenog, i to strojnim učenjem,
mogli bismo raspoznati neke uzorke.
U Samsan Techu smo uspjeli pronaći odgovore
na ova pitanja tijekom ovog trodnevnog hakatona.
Pogledajmo na ekranu.
Sigurno je izvrsna.
Hvalili ste se njome u svom poslovnom planu.
Ali kako bi se koristila? Nemate čime privući ulagače.
JER, POSTUPNO
Baš je kul.
Ajme meni.
Koji vam je poslovni model?
I kako ćete generirati stalan profit? Nemate jasnu predodžbu.
Analizirao je svojstva svakog potpisa
i rukopisa iz 10 000 setova podataka Banke Jeonghan
te odredio njihovu vjerodostojnost.
Točnost je dosegla 99,8 posto.
To! Pljesak! Zaplješćite glasno!
Da sam Yong-san ili Chul-san,
tražio bih da mi platiš za zadnje dvije godine mog života.
Tako je, 99,8 posto.
Zadnja sam tri dana promatrala kako naš tim dolazi do ovog broja
i nisam mogla ni oka sklopiti.
Rukopis je samo početak.
Nema granica mogućim primjenama ove tehnologije.
Sigurnost, dijagnostika u medicini, pametne tvornice i samovozeći auti.
Samsan Tech će omogućiti sve to
i tako sam ushićena što sam im suputnica.
I ja!
Nadamo se da naše uzbudljivo putovanje započinje u Sand Boxu.
Hvala vam.
HVALA VAM
To je naša izvršna direktorica!
-Nevjerojatna si! -Rasturaš!
-Stari, uspjeli smo. -Uspjeli smo!
Pa, nije bilo loše.
Hej!
Dal-mi.
Kako je bilo? Jesam li griješila?
-Je li bilo očito da sam nervozna? -Ne, bila si izvrsna.
Nitko ne bi mogao biti tako dobar.
-Stvarno? -Da.
Ajme, hvala Bogu.
Bila sam tako nervozna, misleći da ću sve upropastiti.
Bila si sjajna.
Hajdemo.
Zdravo. Ja sam Won in-jae,
direktorica Tvrtke Injae.
I mi smo koristili podatke o rukopisu Banke Jeonghan,
no osmislili smo drugačiju uslugu.
I naša je temeljena na tehnologiji AI-ja,
no rekla bih da je naš pristup ponešto kreativniji.
Ajme, kako nepristojno.
Što? Zar želi reći da naš nije dovoljno kreativan?
Jesi li znao da rade na tehnologiji fonta?
Da.
Oni besplatni fontovi koje lako možete skinuti s interneta.
Nije ih problem koristiti za osobne potrebe,
no ako ih koristite za dizajn letka
ili videa koji učitavate na YouTube…
Nervozna je.
Oprostite na tome.
To je kršenje autorskih prava.
Zvuči sitničavo, ali jedino je tako ispravno.
Da se dizajnira jedan novi font,
deseci dizajnera moraju raditi na njemu mjesecima.
Jedan novi dizajn zahtijeva 11 172 različita slova.
Dizajnirati ih sva, jedno po jedno, zna koštati od 100 milijuna
do jedne milijarde vona. Ogroman je to projekt.
-To je jako skupo. -Hej.
Kad bih vam rekla da mi možemo stvoriti nov, jedinstven rukopisni font
od samo 256 slova, što biste rekli na to?
Teško je povjerovati, zar nije?
Ali u Tvrtki Injae smo stvorili set podataka za učenje, koristeći OCR,
i uspjeli postići ono što nitko nije smatrao mogućim.
-Vau, to je nevjerojatno… -Hej, nemoj.
Ovo je zbirka novih fontova koje smo stvorili u posljednja tri dana
koristeći 100 uzoraka rukopisa iz seta banke.
Da smo ove fontove stvarali na stari način,
trebale bi nam bar tri godine.
I, naravno, koštalo bi jako puno.
Međutim, Tvrtka Injae je stvorila ovih 100 fontova
u manje od 40 sati.
-Vau. -Ajme meni.
Sad možete stvoriti svoj jedinstveni font
koristeći 256 napisanih slova.
-I… -Stani.
Imam zanimljivo pitanje.
Hej, zar nije to glavni direktor Won Du-jeong?
U pravu si. Što Won In-jaein otac radi ovdje?
Ne sviđa mi se ovo.
Naravno, izvoli.
Tim koji je prezentirao prije tebe. Gdje oni sjede?
O, ondje ste.
Rekli ste da je Samsan Tech razvio algoritam koji koristi tehnologiju AI-ja
da uoči krivotvorene rukopise.
Točno.
A vaša tehnologija omogućava stvaranje novog fonta od postojećeg rukopisa.
Tako je.
Što će se onda dogoditi kad ih spojimo?
Zanima li to samo mene?
Što će biti ako font koji je stvorila Tvrtka Injae provučemo
kroz algoritam Samsan Techa?
Hoće li reći da je krivotvoren?
Da, naravno.
Onda pogledajmo može li otkriti ili ne.
Ovo je borba koplja i štita, zar ne?
ŽIRI
Molim te, otkrij.
Molim te, molim te…
PRAVI
Tehnologija Tvrtke Injae je prevarila algoritam Samsan Techa.
PRAVI
ŽIRI
U redu. Čini se da smo suzili broj kandidata
za naš 12. stalni program.
No problem je u zadnjem timu.
Svi su dobili jednak rezultat, pa ne znam koji odabrati.
Ja ih još nisam ocijenio.
-Alexe. -Alex?
Zar nisi Korejac? Kakvo je to ime?
On je iz 2STO-a iz SAD-a.
To je Sand Boxov najveći strateški partner.
O, 2STO!
Znam nekog visoko rangiranog iz te kompanije.
Koja mu je bila pozicija?
Pa, 2STO nema hijerarhijsku strukturu.
Tako je, to je i on rekao.
-Jesi li odlučio, Alexe? -Da.
Žao mi je, momci.
Sve sam upropastio.
O čemu ti pričaš?
Nismo mogli bolje. Dali smo sve od sebe.
Tako je! U redu je. Znate, ima nas tko dočekati.
Gospodin Han.
Stvarno ćemo mu dati da uloži?
Pa, zašto ne?
Trebalo bi nas brinuti hoće li se odlučiti povući.
Onda je to valjda to.
Zar ne odlazite?
Još nema rezultata.
Nemojte mi reći da očekujete da ćete upasti.
Pa, ne baš.
Ali za svaki slučaj. Što ako nas prozovu, a nas nema?
Ne želimo da se to dogodi.
Stvarno nismo na istoj valnoj duljini.
Mrzim ljude koji ne znaju gdje im je mjesto.
Zašto si se pridružila timu ako nas toliko mrziš?
Da nas uznemiriš?
I ja se pitam. Valjda nisam bila pri sebi. Ona me je neotesanka nagovorila.
Nego, kako te je gđica Seo nagovorila?
Stalno je isticala da tim nikako ne može bez mene.
Pa sam ju pitala zašto, rekla je ovo.
Zašto ja? Reci mi svoj razlog. Donijet ću odluku nakon što ga čujem.
Dobro.
Nemam fakultetsku diplomu.
Niti prave kvalifikacije.
Sreća me učinila vođom.
Što? Želiš li me nagovoriti ili ne?
U mom je timu izuzetno talentiran programer.
Odbio je ponudu nekoga s impresivnim iskustvom.
-I izabrao je mene. -Je li lud?
Kladim se da se sad kaje.
Ne. Ne još.
Ne kaješ se zbog izbora u trenutku u kojem ga doneseš.
To se dogodi kasnije.
Znaš, ja se nikad nisam pokajala zbog nijednog od svojih izbora.
Dala sam sve od sebe.
Pa sam sigurna da mogu učiniti sve da se on nikad ne pokaje zbog svog izbora.
Nije ovo ništa. Mogu kleknuti još tisuću puta.
I mogu i hoću učiniti sve.
Činila se tako očajna
i htjela sam upoznati „izuzetno talentiranog programera“.
No on nije ništa posebno.
Možda se Dal-mi sad kaje zbog svog izbora.
Gdje je Dal-mi?
Ranije sam vidio da ide onuda.
Nam Do-sane.
Hej, jeste li pronašli Dal-mi?
Molim?
Upala je na dobar fakultet, pa sam prodala dućan brze hrane
kako bih joj platila školarinu.
Čim sam to učinila,
napustila je školu i počela raditi svakakve honorarne poslove
da mi kupi kamion za prodaju pohanih ražnjića.
Dal-mi je mogla ići na fakultet, a ne ja.
Mogli ste i zadržati dućan.
O, tu si.
Nisam te vidio. Samo sam htio sjesti.
Ajme, kakva slučajnost.
Trebao bih poći.
Gospodine Hane, stanite.
Oprosti. Trenutno sam u gužvi.
Hvala vam.
Puno ste nam pomagali.
Žao mi je što rezultat nije bio dobar.
Ne trebaš mi zahvaljivati. I neka ti ne bude žao. Idem sad.
Imam mnogo pitanja za vas.
Čekala sam pravi trenutak da vas pitam.
Razumijem zašto mi je Do-san lagao.
Upoznali smo se nakon 15 godina,
pa me je želio zadiviti. I ja sam se tako osjećala.
Zahvalna sam što se tako osjećao i razumijem to.
O, razumijem.
Ali vas ne razumijem.
Razbijam glavu, ali ne razumijem zašto ste lagali.
Zašto?
Zašto ste se toliko pomučili kako bi nam pomogli da ste čak i lagali?
Pa, to je…
Gđice Seo, ja sam…
Dal-mi! Dal-mi.
-Dal-mi. -Hej, Do-sane.
Mi…
smo upali.
Ha?
-Stvarno? -Da, stvarno.
Pogledaj. Onaj ekran ondje.
„Samsan Tech“. Vidiš?
Još uvijek ne vjeruješ?
PRIMLJENI U 12. SAND BOXOV STALNI PROGRAM: TVRTKA INJAE, SAMSAN TECH
15. MATEMATIČKA OLIMPIJADA ZLATNA MEDALJA, NAM DO-SAN
Osvojio je zlato na Matematičkoj olimpijadi?
Da, postavio je rekord kao najmlađi pobjednik.
Aha.
Potražila sam ovu kompaniju.
Sedma je najbogatija kompanija na svijetu.
Molim?
Do-sanu je ovo prilika života.
Gdje je taj klipan otišao?
Pazi kako se ponašaš. Nemoj zabrljati.
Pa, pokažimo mu samo Do-sanove kvalitete.
-Samo njegove kvalitete. -Dobro, ništa drugo.
ZLATNA MEDALJA, NAM DO-SAN
Do-san je budala.
Nikad nije bio pohlepan.
Takav je od rođenja.
Hej, znate li
zašto ovdje nemamo njegovu zlatnu medalju?
-Znate li? -Ne znam.
-Ne, nikad. -To je jako impresivno.
Zašto, dovraga, plačeš?
Porazio te klinac. Zar te nije sram?
Uzmi ovo.
Meni ne treba.
Razumio bih da je bilo što drugo,
ali ta je budala dala svoju zlatnu medalju.
Bio je toliko pametan
da je preskočio srednju školu i odmah išao na fakultet.
No čak je i ondje…
Hej, na fakultetu si.
Taj te je 13-godišnji dječak nadmašio.
Ajme meni.
Namjerno je na sva pitanja odgovarao pogrešno, zbog starijih studenata.
Na kraju je napustio fakultet i vratio se u srednju školu.
Draže mu je gubiti
jer se tako osjeća bolje.
Zato mu je nadimak Živi Buda.
„Živi Buda“?
Ne zanimaju ga niti materijalno niti slava.
O, za jednim je pohlepan.
Za čim?
Hranom.
-Hranom? -Izjelica je.
Znate,
Do-san je jednako pametan kao Steve Jobs ili Bill Gates,
ali nije ambiciozan. Zato je sad u ovako nepovoljnom položaju.
U trenutku u kojem postane ambiciozan
igra će biti završena.
-Jesi li odlučio, Alexe? -Da.
Samsan Tech je moj izbor, bez dvojbe.
Samsan Tech?
Zašto?
Pa, detaljno sam pregledao njegov algoritam
i, kad se u obzir uzme koliko je malo vremena imao,
zapravo je baš nevjerojatan.
Možda sam jedini, ali…
vidim tu nešto posebno.
I ja sam ga prvi prepoznao,
pa ću biti onaj s kojim se otisne.
Dodijeljen nam je ured.
Želim da g. Han bude Samsan Techov mentor.
Gđice Seo, frustrirate me.
-Bit ću tvoj pouzdani šerpa. -Boli.
Učinit ću sve što mogu, poput tvog oca, kad ti je posuo tlo pijeskom.
Vas ste se dvoje sigurno udružili kako biste mi oteli udjele.
Najveća je prepreka to što izvršna direktorica ne zna riješiti problem.
Gđice Seo, u vama je problem.
A na temu toga zašto ste nam pomogli…
Razmišljam danas Dal-mi otkriti istinu.
Prijevod titlova: Mario Komljenović